Карадениз, Гөкдениз

Гөкдениз Карадениз (, ; 1980 чылдың январь 11-де төр., Гиресун, Турция) — турк футболчу. Чарты-камгалакчы кылдыр Трабзонспор база Рубин клубтарының ойнакчызыКарадениз Гөкдениз Sports.ru-да . Турцияның чыынды командазының кежигүнү.

 Карьеразы 
«Трабзонспор»

Турцияның «Трабзонспор» клуву дээш 1997 чылдан тура ойнап келген. 2008 чылга чедир турк клуб дээш 11 сезон иштинде 246 оюнга ойнаан, 64 гол киир тепкен. 17 харлыг элээди оол кылдыр клубка келгеш, ол аңаа өзүп, тергиин ойнакчы кылдыр бышкан. 10 ажыг чыл чаңгыс-даа клуб солувайн, чедиишкинниг ойнап, чуртунуң эки клубтарының бирээзи «Трабзонспорну» алдаржыдып чораан. Ынчангаш-ла боор ону 2000 чылда баштай Турцияның аныяк чыынды командазынче чалааш, оон 2002 чылдан тура улуг чыынды команданың ийиги составынга ойнай берген. Чүгле 2003 чылда ону Турцияның улуг кол чыынды командазынче чалаан. Оон тура 2008 чылда Европаның Австрия биле Швейцарияга болуп эрткен чемпионадынга шилилге оюннарын шуптузун ойнааш, оон чемпионатка бодунга база үре түңнелдиг ойнаан.

«Рубин»

Россияның «Рубин» клувунче 2008 чылда шилчээн. Эгезинде камгалакчы кылдыр ойнап эгелээш, оон чоорту халдакчы чартык-камгалакчы база апарып, соонда барып халдакчы кылдыр-даа ону ажыглап турган.

2012 чылдың ноябрь 22-де Европа Лигазынга «Рубин» биле «Интер» (Милан) командаларның аразында маргылдаага Карадениз баштайгы голду киир тепкен, ооң соонда командазы («Рубин») 3-0 кылдыр удуп алган. 2013 чылдың февраль 14-те Европа Лигазының плей-оффтуң 1/16-да «Рубин» биле Мадридтиң «Атлетико» командаларының аразында оюнга баштайгы голду киир тепкен, ынчалдыр «Рубин» 2-0 кылдыр удуп аарынга дузалаан.

2018 чылдың май 3-те Карадениз сезон төнчүзүнде карьеразын доозарының дугайында чарлаан. Бо чылын ол 40 харлап турарРубин Караденизтиң 40 харлааны-биле байыр чедирген. «Рубин» дээш ойнап чораан өске чурттуң төлээлериниң аразындан ол эң хөй оюннарга ойнаан рекордсмен болуп турар. Россияның чемпионаттарынга ол 39 катап бөмбүк киир тепкен команданың эң эки халдакчызы болуп турар. Амдыгаа дээр Россияның шыырак клубтарының бирээзи «Рубинниң» аарыкчылары ону сактып, эки сөстер-биле чугаалажып чоруурлар. Карадениз «Рубин» дээш карьеразының төнчүзүнге чедир ойнап каан. 2008 чылда Казаньдан байырлажып чорупканКарадениз: "Казаньга 11 чыл амыдыралым ам доозулду".  

 Турцияның чыынды командазы 
Турцияның чыынды командазы дээш 2003 чылдың апрель 30-де бир дугаар Чехияның чыынды командазынга удур үнүп келген. 2003 чылдың Конфедерациялар Кубогунга 5 оюнга киришкеш, 2 бөмбүк киир тепкен. 2008 чылдың Европа чемпионадынга 3 оюн ойнаан. 2008 чылда Турцияның кол тренери Фатих Терим Караденизти чыынды командазындан Турцияның командазының капитаны Эмре Белөзоглу-биле Стамбулга Бельгияның чыынды командазынга удур оюн мурнунда чогушканы дээш үндүрген. Ниитизи-биле Турцияның чыынды командазынга 50 оюнга ойнааш, 6 бөмбүктү удурланыкчыларының хаалгазынче киир тепкен.

 Турцияның чыынды командазы дээш голдары 
#ХүнүЧерУдурланыкчыГолСаныМаргылдаа1. 2003 июнь 11Стамбул, ТурцияМакедония2-23-2Европа Чемпионады  2004, шилилге турнир2. 2003  июнь 23Сент-Этьен, ФранцияБразилия1-12-2Конфедерация кубогу 20033.2003 июнь 26 Париж, ФранцияФранция1-22-3Конфедерация кубогу 20034. 2004  апрель 28Брюссель, БельгияБельгия2-13-2Найырал маргылдаазы5.2004 ноябрь   9Стамбул, ТурцияКазахстан1-04-0Делегей чемпионады 2006, шилилге турнир6.  2007 март 24Афины, ГрецияГреция4-14-1Европа Чемпионады  2008, шилилге турнир

 Чедиишкиннери 
 «Трабзонспор»

 Турция кубогунуң эдилекчизи: 2002/03, 2003/04

 «Рубин»

 Россия чемпиону: 2008, 2009
 Россияның Кубогунуң эдилекчизи: 2012
 Россияның Суперкубогунуң эдилекчизи: 2010, 2012

 Турцияның чыынды командазы

 Конфедерация кубогунуң хүлер шаңналының эдилекчизи: 2003
 Европаның чемпионадының хүлер шаңналының эдилекчизи: 2008

 Оюннарының статистиказы 
КлубСезонЧемпионатКубоктарЕврокубоктарНиитизи-билеМаргылдааларГолдарМаргылдааларГолдарМаргылдааларГолдарМаргылдааларГолдарТрабзонспор1997/981010 - -201999/0010000 - -1002000/0133530 - -3652001/0233430 - -3642002/0331443 - -3572003/043314522140172004/053212326241162005/0615600201762006/07348844146132007/08241143203014Шупту24664311416429382Рубин200827600 - -276200925630101347201017100802712011/12356521215492012/13283201244272013/1421311922752014/1521730 - -2472015/1622500622872016/179030 - -1202017/1821200 - -212Шупту22639173571030051Ниитизи-биле47210248177014593133

 Демдеглелдер 

 Шөлүглер 

Аңгылал:Январьның 11 төрүттүнген
Аңгылал:Турцияның футболчулары
Аңгылал:Турцияның хамаатылары